Na temelju članka 23. stavak 1. toč. 2., članka 45. stavak 4. i članka 109. stavaka 2. do 5. Zakona o vodnim uslugama („Narodne novine“ broj 66/19.) i članka 30. i 32. Društvenog Ugovora o preoblikovanju javnog poduzeća “Vinkovački vodovod i kanalizacija” Vinkovci u društvo s ograničenom odgovornošću sa sjedištem u Vinkovcima, Dragutina Žanića – Karle 47a na prijedlog direktora Mario Komšić, dipl.oec., skupština društva Javnog isporučitelja donosi

**ODLUKA O CIJENI VODNIH USLUGA**

**I**

Ovom Odlukom o cijeni vodnih usluga određuju se: područje pružanja vodne usluge, vrstu vodne usluge, tarifu vodne usluge, način obračuna i plaćanja cijene vodne usluge i odredbu koja se javna davanja obračunavaju i naplaćuju uz cijenu vodne usluge.

**II**

Na vodoopskrbnom području isporučitelja vodne usluge koje čine gradovi Vinkovci (naselje Mirkovci) i Otok (naselje Komletinci) te općine Andrijaševci (naselja Andrijaševci, Rokovci), općina Babina Greda (naselje Babina Greda), općina Cerna (naselja Cerna, Šiškovci), općina Ivankovo (naselja Ivankovo, Retkovci, Prkovci), općina Jarmina (naselje Jarmina), općina Markušica (naselja Markušica, Gaboš, Karadžićevo, Ostrovo, Podrinje), općina Nijemci (naselja Nijemci, Apševci, Donje Novo Selo, Đeletovci, Lipovac, Banovci, Vinkovački Banovci, Podgrađe), općina Nuštar (naselja Nuštar, Marinci, Cerić), općina Privlaka (naselje Privlaka), općina Stari Jankovci (naselja Stari Jankovci, Novi Jankovci, Slakovci, Srijemske Laze, Orolik), općina Stari Mikanovci (naselja Stari Mikanovci, Novi Mikanovci), općina Tordinci (naselja Tordinci, Korođ, Antin, Antinska Mlaka), općina Tovarnik (naselja Tovarnik, Ilača), općina Vođinci (naselje Vođinci) i općina Vrbanja (naselja Vrbanja, Soljani, Strošinci) pružaju se vodne usluge javne vodoopskrbe.

Na području aglomeracije isporučitelja vodne usluge koje čini grad Vinkovci (naselje Mirkovci), grad Otok (naselje Komletinci), općina Nuštar (naselja Nuštar, Marinci, Cerić), općina Cerna (naselja Cerna, Šiškovci), općina Andrijaševci (naselja Andrijaševci, Rokovci), naselje Ivankovo (naselja Ivankovo, Retkovci, Prkovci) pružaju se vodne usluge javne odvodnje (skupljanje i pročišćavanje otpadnih voda).

Na distribucijskom području isporučitelja vodne usluge pružaju se usluge crpljenja i odvoza otpadnih voda iz sabirnih jama za korisnike čije nekretnine nisu priključene na komunalne vodne građevine za javnu odvodnju.

**III**

Tarifa vodnih usluga za korisnike u stambenim prostorima određuje se kako slijedi:

|  |  |  |  |
| --- | --- | --- | --- |
| 1. | fiksni dio osnovne cijene vodne usluge javne vodoopskrbe | 20,86 | kn/mj |
| 2. | varijabilni dio osnovne cijene vodne usluge javne vodoopskrbe | 5,53 | kn/m3 |
| 3. | fiksni dio osnovne cijene vodne usluge javne odvodnje | 14,14 | kn/mj |
| 4. | varijabilni dio osnovne cijene vodne usluge skupljanja otpadnih voda | 2,95 | kn/m3 |
| 5. | varijabilni dio osnovne cijene vodne usluge pročišćavanja otpadnih voda | 3,35 | kn/m3 |
| 6. | fiksni dio osnovne cijene vodne usluge javne vodoopskrbe koju plaćaju socijalno ugroženi stanovnici | 12,52 | kn/mj |
| 7. | varijabilni dio osnovne cijene vodne usluge javne vodoopskrbe koju plaćaju socijalno ugroženi stanovnici za količinu isporučene vode nužne za osnovne potrebe kućanstva | 3,32 | kn/m3 |
| 8. | fiksni dio osnovne cijene vodne usluge javne odvodnje koju plaćaju socijalno ugroženi stanovnici | 8,48 | kn/mj |
| 9. | varijabilni dio osnovne cijene vodne usluge skupljanje otpadnih voda koju plaćaju socijalno ugroženi stanovnici za količinu isporučene vode nužne za osnovne potrebe kućanstva | 1,77 | kn/m3 |
| 10. | varijabilni dio osnovne cijene vodne usluge pročišćavanja otpadnih voda koju plaćaju socijalno ugroženi stanovnici za količinu isporučene vode nužne za osnovne potrebe kućanstva | 2,01 | kn/m3 |

Tarifa vodnih usluga za korisnike u poslovnim prostorima na vodoopskrbnom području javnog isporučitelja vodnih usluga određuje se kako slijedi:

|  |  |  |  |
| --- | --- | --- | --- |
| 1. | fiksni dio osnovne cijene vodne usluge javne vodoopskrbe | 20,86 | kn/mj |
| 2. | varijabilni dio osnovne cijene vodne usluge javne vodoopskrbe | 11,31 | kn/m3 |
| 3. | fiksni dio osnovne cijene vodne usluge javne odvodnje | 14,14 | kn/mj |
| 4. | varijabilni dio osnovne cijene vodne usluge skupljanja otpadnih voda | 7,35 | kn/m3 |
| 5. | osnovna cijena vodne usluga pročišćavanja otpadnih voda (varijabilna) | 3,35 | kn/m3 |

Tarifa vodne usluge crpljenja i odvoza otpadnih voda iz sabirnih jama za korisnike u stambenim prostorima:

|  |  |  |  |
| --- | --- | --- | --- |
| 1. | 0 – 7 km | 70,00 | kn/m3 |
| 2. | 7 – 15 km | 80,00 | kn/m3 |
| 3. | 15 i više km | 90,00 | kn/m3 |

Tarifa vodne usluge crpljenja i odvoza otpadnih voda iz sabirnih jama za korisnike u poslovnim prostorima:

|  |  |  |  |
| --- | --- | --- | --- |
| 1. | 0 – 7 km | 102,00 | kn/m3 |
| 2. | 7 – 15 km | 112,00 | kn/m3 |
| 3. | 15 i više km | 146,00 | kn/m3 |

**IV**

Korisnicima vodnih usluga cijena vodnih usluga obračunava se prema isporučenoj količini vodnih usluga koja može biti izmjerena vodomjerom i/ili mjeračem protoka, procijenjena ili određena u paušalnom iznosu.

**V**

Uz cijenu vodnih usluga na računu za vodne usluge iskazuju se zasebno obračunavaju i naplaćuju javna davanja: porez na dodanu vrijednost, naknada za korištenje voda, naknada za zaštitu voda i naknada za razvoj, sve sukladno posebnim propisima te odlukama jedinica lokalne samouprave.

**VI**

Ovu Odluku donosi Skupština javnog isporučitelja vodnih usluga dvostrukom većinom, na prijedlog direktora javnog isporučitelja.

**VII**

Ova Odluka se objavljuje na internet stranici isporučitelja vodne usluge, službenom listu jedinice regionalne samouprave i u jednom lokalnom mediju.

**VIII**

Ova Odluka stupa na snagu osmog dana od dana objave u službenom listu jedinice regionalne samouprave.

Stupanjem na snagu ove Odlukeprestaje važiti Odluka o utvrđivanju cijena vodnih usluga od 27. kolovoza 2020. godine.

U Vinkovcima, \_\_\_\_\_ prosinac 2022. Predsjednik skupštine:

Ivan Bosančić, univ.spec.oec.

Broj \_\_\_\_\_\_\_\_\_\_\_\_\_\_\_\_